Source: https://uzp.org.ro/13632/csm-bucuresti-a-anuntat-8-transferuri-situatia-cristinei-neagu-doua-reveniri-de-senzatie/
Timestamp: 2019-10-14 11:26:04+00:00

Document:
CSM București a anunțat 8 transferuri. Situația Cristinei Neagu + două reveniri de senzație | Uniunea Ziariștilor Profesioniști din România
Tag: 8 transferuri, csm bucuresti, handbal feminin
Primăria Municipiului București a anunțat, prin intermediul unui comunicat de presă că din sezonul următor CSM București va avea 8 noi jucătoare. Tot acolo a fost detaliată și situația Cristinei Neagu.
Crina Pintea, Nora Mork, Denisa Dedu, Gabriela Perianu, Laura Chiper, Andreea Klikovac, Linea Torstensson şi Carmen Martin vor evolua la CSM Bucureşti din noul sezon. Carmen Martin și Linnea Torstensson revin la București după o perioadă petrecută la Nice. De asemenea, Iulia Curea (actualul căpitan al campioanei României, câştigătoare a Ligii Campionilor în 2016), Elizabeth Omoregie (de trei ori campioană a Sloveniei) şi Dragana Cvijic (de două ori câştigătoare a Ligii Campionilor) merg şi ele mai departe alături de echipă.
Pentru postul de portar, CSM Bucureşti şi-a asigurat semnătura golkeaperului naţionalei României, Denisa Dedu. În vârstă de 24 de ani, sportiva originară din Braşov evoluează de două sezoane la Siofok KC, în Ungaria, echipă cu care a jucat în a doua competiţie intercluburi de pe continent, Cupa EHF. Dedu a semnat un contract valabil doi ani, urmând să îmbrace tricoul CSM-ului din vară până în iunie 2021.
Crina Pintea, pivorul ”tricolorelor” vine şi ea la CSM Bucureşti începând din iulie 2019. Desemnată cel mai bun pivot al Campionatului European din Franţa, din decembrie 2018, Pintea, 28 de ani, evoluează în prezent la campioana Ungariei, Gyor. Sportiva este una dintre cele mai importante figuri ale naţionalei de handbal feminin a României, cu care a şi cucerit medalia de bronz la Mondialul din 2015. Pentru prima reprezentativă, Pintea a jucat de 60 de ori şi a înscris 71 de goluri.
Carmen Martin (30 de ani) revine la CSM Bucureşti, după prima ei aventură alături de ”tigroaice”, între 2014-2017, perioadă în care a cucerit şi Liga Campionilor (2016) şi a primit titlul de ”cetăţean de onoare” al Capitalei. Desemnată cea mai bună extremă dreapta a Campionatului European din 2014, 2016 şi 2018, iberica este medaliată cu bronz la Olimpiada din 2012, tot pe locul trei a terminat şi Mondialul din 2011şi are în palmares şi două medalii de aur la Europene (2008, 2014).
CSM București vrea să-i prelungească contractul Cristinei Neagu
„Clubul Sportiv Municipal din Bucureşti anunţă că nu a încheiat campania de achiziţii şi întăreşte dorinţa de prelungire a contractului Cristinei Neagu, cea mai bună jucătoare a lumii. Discuţiile se poartă în continuare, iar oficialii clubului din Capitală şi-au exprimat toată deschiderea vizavi de prelungirea colaborării. CSM Bucuresti nu a definitivat încă echipa de antrenori care va conduce destinele formaţiei în sezonul viitor, actualului antrenor Dragan Djukic urmând să-i expire contractul la 30 iunie”, se arată în comunicatul menţionat.
Mihaela Buzărnescu învinge după 203 de zile în circuitul WTA, la Acapulco!
Handbal: SCM Râmnicu Vâlcea și CSM București și-au aflat adversarele din grupele Ligii Campionilor
Handbalul feminin românesc în haine de sărbătoare
CSM București a câștigat Cupa Challenge la handbal masculin! E primul trofeu din istoria europeană a clubului

References: csm 
 CSM 
 CSM 
 CSM 
 CSM 
 CSM 

CSM 
 CSM 
 CSM 

CSM